Dream & live magazín je môj srdcový projekt, ktorý spája myšlienku snívania a plnenia snov s mojimi Fotkami pre radosť. V priebehu rokov sa mení a rastie spolu so mnou. Prináša príbehy ľudí, ktorí aktívne pracujú na svojich snoch, inšpirácie zo života pre krajší a šťastnejší život a rôzne zaujímavé témy, ktoré aktuálne riešim. Posledné číslo bolo také osobnejšie, o tom ako sa nevzdať a prežiť aj „koniec sveta“. Aktuálne pracujem na novom čísle, ktoré sa bude viac zaoberať osobným rozvojom a prinesie pestrú paletu inšpirácií.Každé číslo je plné Fotiek pre radosť, ktoré sú tvorené na mieru článkom, dýcha pozitívnou energiou a motivuje ľudí k tomu, aby si išli za svojimi snami a pracovali na lepšej verzii seba samého. Čo v magazíne naopak nenájdete sú klasické reklamy, ktoré sú v každom bežnom časopise. Dream & live magazín sa dá čítať od prvej strany až po poslednú.